钦定古今图书集成/明伦汇编/官常典/第432卷 > 北周
## 钦定古今图书集成/明伦汇编/官常典/第432卷 > 北周

后周初，有八柱国大将军，后并改封。又有十二大将
军，以统开府。

按《周书侯莫陈崇传》：“后初，魏孝庄帝以尔朱荣有翊
戴之功，拜荣柱国大将军，位在丞相上。荣败后，此官
遂废。大统三年，魏文帝复以太祖建中兴之业，始命
为之。其后功参佐命，望实俱重者，亦居此职。自大统
十六年以前，任者凡有八人。太祖位摠百揆，督中外
军。魏广陵王欣，元氏懿戚，从容禁闱而已，此外六人”，
各督二大将军，分掌禁旅，当爪牙御侮之寄。当时荣
盛，莫与为比。故今之称门阀者，咸推“八柱国家”云。今
并十二大将军，录之于左：

使持节、太尉、柱国大将军、大都督、尚书左仆射、陇右
行台、少师、陇西郡开国公李虎。

使持节、太傅、柱国大将军、大宗伯、大司徒、广陵王元
欣

使持节、太保、柱国大将军、大都督、大宗伯、赵郡开国
公李弼。

使持节、柱国大将军、大都督、大司马、河内郡开国公
独《孤信》。

使持节、柱国大将军、大都督、大司寇、南阳郡开国公
赵贵。

使持节、柱国大将军、大都督、大司空、常山郡开国公
于谨。

使持节、柱国大将军、大都督、少傅、彭城郡开国公、侯
《莫陈崇》

右“与《太祖》”为“八柱国。”〈“后并改封。” 此并太祖时爵。〉

使持节、大将军、大都督、少保、广平王元赞

使持节、大将军、大都督、淮王元育

使持节、大将军、大都督、齐王元廓

使持节、大将军、大都督、《秦七州》诸军事、秦州刺史、章
武郡开国公宇文导。

使持节、大将军、大都督、平原郡开国公侯莫陈《顺》，
使持节、大将军、大都督、《雍七州》诸军事、雍州刺史、高
阳郡开国公达奚《武》。

使持节、大将军、大都督、阳平公《李远》

使持节、大将军、大都督、范阳郡开国公豆卢宁，
使持节、大将军、大都督、化政郡开国公宇文贵，
使持节、大将军、大都督、荆州诸军事、荆州刺史、博陵
郡开国公贺《兰祥》。

使持节、大将军、大都督、陈留郡开国公杨忠

使持节、大将军、大都督、岐州诸军事、岐州刺史、武威
郡开国公王雄。

右十二大将军，又各统开府二人，每一开府领一军兵，是为二十四军。自大统十六年以前，十二大将军外，念贤及王思政亦作大将军。然贤作牧陇右，思政出镇河南，并不在领兵之限。此后功臣位至柱国及大将军者众矣，咸是散秩，无所统御。六柱国、十二大将军之后，有以位次嗣掌其事者，而德望素在诸公之下，不得预于此列。

### 武帝建德二年大选诸军将帅

按《周书武帝本纪》：建德二年“六月壬子，大选诸军将
帅。丙辰，帝御露寝，集诸军将，勗以戎事。”